เที่ยวข้ามภาค ทัวร์อิ่มบุญ หาดใหญ่-เชียงราย สัมผัสมนตร์เสน่ห์ 2 วัฒนธรรม
ใกล้เข้าสู่ฤดูกาลท่องเที่ยวช่วงปลายปี 2559 หลายคนคงเริ่มมองหาสถานที่พักผ่อนช่วงวันหยุดยาว สำหรับใครที่แพลนท่องเที่ยวต่างประเทศ ก็ขอให้เที่ยวอย่างสนุก ปลอดภัย แต่ถ้าใครมีเวลาไม่มาก อยากจะพักผ่อนสบายๆ กับครอบครัว ญาติผู้ใหญ่ที่เคารพ การท่องเที่ยวในประเทศก็น่าจะตอบโจทย์ได้ดีที่สุด เพราะปัจจุบันการเดินทางมีความสะดวกสบายมากขึ้น จะขึ้นเหนือ ล่องใต้ ไม่ต้องเสียเวลาข้ามวันกันแล้ว ,เมื่อไม่นานมานี้ ,สายการบินไทยแอร์เอเชีย, ได้จับมือกับการท่องเที่ยวแห่งประเทศไทย หรือ ททท. ผลักดันธุรกิจการท่องเที่ยวภายในประเทศ เจาะตลาดไปที่กลุ่มนักท่องเที่ยวสูงวัยที่มีกำลังซื้อ รวมถึงกลุ่มนักท่องเที่ยวที่มาเป็นครอบครัว พาบินข้ามภูมิภาค ด้วยเส้นทางหาดใหญ่-เชียงราย เพื่อเยี่ยมชมศาสนสถานใน 2 จังหวัดสำคัญของไทย,ลงเครื่องกันที่หาดใหญ่ เมืองที่เปรียบเสมือนเป็นศูนย์กลางด้านธุรกิจการค้า การขนส่ง การสื่อสาร การคมนาคม ตลอดจนการท่องเที่ยวของภูมิภาค เมืองที่คลาคล่ำไปด้วยนักท่องเที่ยวหลากหลายเชื้อชาติ ทำให้เป็นเมืองที่มีความคึกคักอยู่ตลอดเวลา  หากพูดถึงแหล่งท่องเที่ยวที่สำคัญในจังหวัดสงขลา ควรค่าแก่การไปเยี่ยมชม ที่แรกที่พลาดไม่ได้ คือ ,เมืองเก่าสงขลา, มีถนนน่าเดินเที่ยว 3 สาย ทั้งถนนนครนอก ถนนนครใน และถนนนางงาม ซึ่งเป็นแหล่งเรียนรู้ความเป็นมาของชาวสงขลาผ่านมุมมองทางสถาปัตยกรรม,ที่โดดเด่นที่สุดคือ ,ตลาดกิมหยง, สวรรค์ของนักซื้อ ศูนย์กลางการซื้อขายสินค้าต่างๆ ทั้งจากในและนอกประเทศ ราคาถูก แถมยังมีของกินอร่อยๆ มากมาย, จังหวัดสงขลา มีศาสนสถานที่สำคัญ โดยเฉพาะกับผู้ศรัทธาที่อยากจะตามรอยอัตชีวประวัติหลวงปู่ทวด สตาร์ตกันด้วยการ,กราบสักการะพระรัตนเจดีย์ศรีมหาธาตุ และ พระเชตุพน (พระนอน) อันศักดิ์สิทธิ์ ที่วัดจะทิ้งพระ, วัดเก่าแก่คู่บ้านคู่เมืองประจำ อ.สทิงพระ ถูกสร้างขึ้นเมื่อปี พ.ศ. 1542,ก่อนจะออกเดินทางต่อไปเยี่ยมชม ,วัดต้นเลียบ, ที่ตั้งของต้นเลียบอายุกว่า 400 ปี ต้นไม้ที่ปลูกทับ รก ของหลวงปู่ทวด และเป็นบริเวณบ้านเดิมของหลวงปู่ทวดสมัยเด็กอีกด้วย และก็ต้องไม่พลาดโอกาสไปเยี่ยมชม, สำนักสงฆ์นาเปล, สถานที่ที่บิดามารดาของหลวงปู่ทวดนำหลวงปู่ตอนแบเบาะไปผูกเปลไว้กลางนา แล้วพบว่ามีงูใหญ่มารัดลูกไว้ หลังจากจุดธูปอธิษฐานจนงูใหญ่คลายตัวออก ยังได้พบกับลูกแก้วคู่บารมีอันเป็นตำนานเริ่มต้นของลูกแก้วหลวงปู่ทวด ,จากนั้นก็ไปเยี่ยมชมอีก 3 วัด เริ่มจาก ,วัดพะโคะ, สถานที่ประวัติศาสตร์ที่หลวงปู่ทวดอยู่อย่างยาวนาน และเมื่อครั้งที่ไป หลวงปู่ทวด ได้รับความดีความชอบจากพระมหากษัตริย์อยุธยา รับพระราชทานสมณศักดิ์เสมอด้วยสังฆราชหัวเมืองปักษ์ใต้ จนศาสนสถานแห่งนี้กลายเป็นศูนย์กลางการปกครองที่เป็นเอกเทศ, ,ภายในวัด เราจะได้สักการะลูกแก้วสารพัดนึกคู่บารมี รอยพระบาทหลวงปู่ทวดที่ประทับบนแผ่นหิน และสักการะพระมหาเจดีย์สมัยอยุธยา ชมปลียอดสำริดที่ได้รับพระราชทานถวายมาจากสมเด็จพระเอกาทศรถ อธิษฐานขอพรพระพุทธบารมี พร้อมชมทิวทัศน์บนเขาพะโคะ เขาศักดิ์สิทธิ์ ศูนย์กลางการปกครองในยุค 400 กว่าปีที่ผ่านมา ,ต่อด้วย ,วัดดีหลวง, จุดเริ่มต้นแห่งการเข้าสู่บวรพุทธศาสนา โดยหลวงปู่ทวดได้บวชเณรเล่าเรียนวิชาอยู่ที่นี่ ปิดท้ายวัดที่ 3 ,วัดสีหยัง, วัดสำคัญแห่งสรรพวิชา หลวงปู่ทวดร่ำเรียนวิชาจนสำเร็จ ก่อนจะกลับมาจำพรรษาที่วัดพะโคะนั่นเอง,จากหาดใหญ่บินตรงสู่เชียงราย ใช้ระยะเวลาราว 2 ชั่วโมงกว่า เราเริ่มต้นออกเดินทางสู่, วัดห้วยปลากั้ง, ตั้งอยู่ใน ต.ริมกก อ.เมือง เป็นอีกวัดหนึ่งของจังหวัดเชียงราย ตั้งอยู่บนเนินเขา สามารถเห็นวิวทิวทัศน์ที่สวยงามโดยรอบ,สิ่งที่โดดเด่นของวัดนี้ คือ พบโชคธรรมเจดีย์ ซึ่งเป็นเจดีย์สูง 9 ชั้น รูปทรงแปลกตา ลักษณะเป็นทรงแหลมศิลปะจีนผสมล้านนา ทั้งสองข้างบันไดล้อมรอบด้วยเจดีย์เล็กๆ 12 ราศี ขณะที่ ภายในเจดีย์ ประดิษฐานพระพุทธรูป และพระอรหันต์ต่างๆ โดยวัดนี้ ชาวบ้านนับถือ และเชื่อกันว่า หากใครได้มาเยือนจะเหมือนกับได้ขึ้นสวรรค์เลยทีเดียว,ในส่วนของสถานที่ท่องเที่ยวแห่งอื่นที่พลาดไม่ได้ ทั้ง ,พิพิธภัณฑ์บ้านดำ อ.ถวัลย์ ดัชนี, ถูกสร้างขึ้นโดย อ.ถวัลย์ ดัชนี ศิลปินแห่งชาติ ที่มีฝีมือทางด้านจิตรกรรม ประติมากรรม ได้สร้างงานศิลปะไว้มากมาย โดยลักษณะของบ้านดำจะเป็นกลุ่มบ้านศิลปะแบบล้านนา บ้านมีทั้งหมด 36 หลัง ทุกหลังทาด้วยสีดำ แต่ละหลังแกะสลักลวดลายงดงาม และแม้ว่า อ.ถวัลย์ จะถึงแก่อนิจกรรมไปแล้ว แต่บ้านดำยังคงเปิดให้นักท่องเที่ยวได้เข้ามาสัมผัสความงดงามที่แตกต่างไม่เหมือนใครที่นี่,อีกสถานที่หนึ่ง ที่มีความตรงข้ามกับพิพิธภัณฑ์บ้านดำอย่างสิ้นเชิง แต่ความสวยงาม ความมีคุณค่านั้นแทบไม่ต่าง นั่นคือ ,วัดร่องขุ่น, ซึ่งเริ่มก่อสร้างตั้งแต่ พ.ศ. 2540 โดยท่านอาจารย์เฉลิมชัย โฆษิตพิพัฒน์ จิตรกรชั้นแนวหน้าของไทย ได้รับแรงบันดาลใจในการสร้างมาจาก 3 สิ่ง คือ ชาติ ศาสนา และพระมหากษัตริย์,เดินทางสู่เหนือสุดของไทยทั้งที ห้ามพลาดเที่ยวชม ,ไร่บุญรอด หรือ สิงห์ปาร์ค เชียงราย, แหล่งท่องเที่ยวเชิงเกษตรที่สวยงาม จัดแต่งสวนดอกไม้เมืองหนาวสีสันสวยงามนานาชนิด เรียกได้ว่า ผู้ที่รักธรรมชาติ ชอบชมความงามของวิว ต้องถูกใจอย่างแน่นอน,นี่เป็นเพียงเศษเสี้ยวเล็กๆ ของความสวยงามในประเทศไทย แต่ยังมีที่อื่นๆ ที่รอเราเดินทางไปสัมผัสอยู่เสมอ เชื่อเถอะว่า การดูความสวยงามของรูปภาพจากในหนังสือ หรือแม้แต่การอ่านรีวิวตามเว็บไซต์ต่างๆ ก็ไม่เท่ากับที่เราไปเห็นด้วยตาตัวเองจริงๆ หรอก :)
ไทยแอร์เอเชีย จับมือกับ ททท. ผลักดันธุรกิจการท่องเที่ยวภายในประเทศ เจาะตลาดไปที่กลุ่มนักท่องเที่ยวสูงวัยที่มีกำลังซื้อ รวมถึงกลุ่มนักท่องเที่ยวที่มาเป็นครอบครัว พาบินข้ามภูมิภาค ด้วยเส้นทางหาดใหญ่-เชียงราย 
แอร์เอเชีย,บินข้ามภูมิภาค,เส้นทางบินแอร์เอเชีย,หาดใหญ่-เชียงราย,เส้นทางบินในประเทศ,หลวงปู่ทวดเหยียบน้ำทะเลจืด,หาดใหญ่,สงขลา,เจ้าแม่กวนอิม,วัดห้วยปลากั้ง,เชียงราย,ท่องเที่ยวไทย,นักท่องเที่ยว,สกู๊ปเศรษฐกิจ ไทยรัฐ,สกู๊ปออนไลน์